ณัฏฐพล ยันไม่ปิดกั้น นร.มัธยม ถือ วิกฤติเป็นโอกาส พูดคุยหาทางออก 
ณัฏฐพล ทีปสุวรรณ รมว.ศธ.ยัน ไม่เคยปิดกั้น นักเรียนมัธยม แสดงออกการเมือง ถือวิกฤติเป็นโอกาส อัดอั้นตันใจอะไรจะได้พูดคุยกัน เพื่อหาทางออก ลั่นไม่เคยคุกคาม ครู-นักเรียนวันที่ 19 ส.ค. นายณัฏฐพล ทีปสุวรรณ รมว.ศึกษาธิการกล่าวกับ ทีมข่าวไทยรัฐออนไลน์ กรณี กลุ่ม นักเรียนเลว @BadStudent_ ซึ่งโพสต์ข้อความ ต่อต้านการคุกคามของนักเรียนที่ทำกิจกรรมในโรงเรียน โดยระบุว่า ออกมาปกป้องอนาคตของชาติ ออกมาปกป้องนักเรียนของเรา ผูกโบขาวให้กระทรวง ชูสามนิ้วร้องเพลงชาติ และมาเป่านกหวีดไล่ รมว.ศึกษาธิการไปพร้อม ๆ กันโดยมีการนัดไปที่หน้ากระทรวงศึกษาธิการ ในเวลา 16.00 น. วันนี้ว่ากระทรวงศึกษาธิการ พร้อมเปิดประตูให้ นร.ที่จะมาแสดงความคิดเห็น สามารถเข้ามาได้ ไม่ได้ปิดกั้นแต่อย่างใดส่วนกรณีที่ สำนักงานคณะกรรมการการศึกษาขั้นพื้นฐาน (สพฐ.) ออกประกาศ เปิดพื้นที่สถานศึกษาให้ นักเรียนทำกิจกรรมแสดงความเห็นได้นั้น รมว.ศธ. กล่าวว่า ต้องเข้าใจก่อนว่า สพฐ.ไม่ได้เน้นเรื่องทำกิจกรรม แต่หมายถึงว่า กลุ่มนักเรียน ที่อยากแสดงออกความคิดเห็น สถานศึกษาก็เปิดรับฟัง ผู้บริหารสถานศึกษาก็รับฟัง แล้วมาพูดคุยหาทางออกร่วมกัน อัดอั้นตันใจอะไรก็แสดงออกได้ ความจริงก็คงเป็นเรื่องการเมืองหลัก หรือเรื่องการปฏิรูปการศึกษาที่เขายังอัดอั้นอยู่ ถือ วิกฤติเป็นโอกาสรมว.ศธ. กล่าวต่อว่า ส่วนเรื่องที่ผมคุกคามครู ยืนยันว่า ตั้งแต่แรก ผมไม่เคยเห็นด้วยกับการลงโทษเลย ลงโทษไม่ถูกต้องอยู่แล้ว หากมี 2 กลุ่ม ที่มีความเห็นแตกต่าง มาทะเลาะกัน อันนี้ ต้องมีการตักเตือน ย้ำผมไม่เคยปิดกั้น นักเรียนมีสิทธิเสรีภาพก็แสดงออกมาได้ ส่วนเรื่องความก้าวร้าวก็ต้องดูว่า กระทบกับเพื่อน กระทบคุณครูหรือเปล่า กระทบโรงเรียนหรือไม่อันนี้ต้องระวัง
ณัฏฐพล ทีปสุวรรณ รมว.ศธ.ยัน ไม่เคยปิดกั้น นักเรียนมัธยม แสดงออกการเมือง ถือวิกฤติเป็นโอกาส อัดอั้นตันใจอะไรจะได้พูดคุยกัน เพื่อหาทางออก ลั่นไม่เคยคุกคาม ครู-นักเรียน 
เลิกเรียนไปกระทรวง,ณัฏฐพล ทีปสุวรรณ,รมว.ศธ.,กระทรวงศึกษาธิการ,นักเรียนเลว,คุกคามครู-นักเรียน,ข่าวทั่วไป